חוק הרשויות המקומיות (ממונה על תלונות הציבור)

{{ח:התחלה}}
{{ח:כותרת|חוק הרשויות המקומיות (ממונה על תלונות הציבור), התשס״ח–2008}}

{{ח:פתיח-התחלה}}
{{ח:מאגר|2000555}} {{ח:תיבה|ס״ח תשס״ח, 440|חוק הרשויות המקומיות (ממונה על תלונות הציבור)|https://fs.knesset.gov.il/17/law/17_lsr_308166.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”ממונה על תלונות הציבור“ – מי שמונה לפי חוק זה להיות ממונה על תלונות הציבור ברשות מקומית;
{{ח:ת|סוג=הגדרה}} ”מעשה“ – לרבות מחדל;
{{ח:ת|סוג=הגדרה}} ”רשות מקומית“ – עיריה, מועצה מקומית או איגוד ערים;
{{ח:ת|סוג=הגדרה}} ”השר“ – שר הפנים.

{{ח:סעיף|2|חובת מינוי ממונה על תלונות הציבור}}
{{ח:תת|(א)|(1)}} מועצת רשות מקומית תמנה את מבקר הרשות המקומית לממונה על תלונות הציבור, ואולם היא רשאית, מטעמים מיוחדים, למנות לתפקיד זה עובד בכיר אחר של הרשות המקומית, והכל ובלבד שלא יהיה בעיסוקו האחר כדי להפריע למילוי תפקידיו כממונה על תלונות הציבור;
{{ח:תתת|(2)}} לא ימונה עובד בכיר כאמור בפסקה (1), אלא אם כן הוא בעל תואר אקדמי מוכר מאת מוסד להשכלה גבוהה בישראל, כמשמעותם {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}}, או תואר אקדמי מאת מוסד להשכלה גבוהה בחוץ לארץ שהוא מוסד מוכר במדינתו, ובעל ניסיון של חמש שנים בתפקיד ניהולי במגזר הציבורי.
{{ח:תת|(ב)}} אין בהוראות סעיף קטן (א) כדי למנוע מרשות מקומית להעסיק ממונה על תלונות הציבור בתפקיד זה בלבד, ובלבד שהעסקתו כאמור תוקצבה במסגרת התקציב המאושר של הרשות המקומית והתקיימו בו התנאים האמורים בסעיף קטן (א)(2).
{{ח:תת|(ג)}} ראה השר כי רשות מקומית אינה ממנה ממונה על תלונות הציבור, רשאי הוא לדרוש ממנה, בצו, כי תמנה ממונה על תלונות הציבור כאמור בתוך הזמן הנקוב בצו; לא מילאה רשות מקומית אחר הצו בתוך הזמן האמור, רשאי השר למנות ממונה על תלונות הציבור במקומה.
{{ח:תת|(ד)}} על מינויו וכהונתו של הממונה על תלונות הציבור ברשות המקומית יחולו ההוראות החלות על עובדי אותה רשות מקומית, ואולם לא יועבר הממונה על תלונות הציבור מתפקידו אלא על פי החלטת מועצת הרשות המקומית, ולאחר שניתנה הודעה כדין לכל חברי המועצה שדבר העברתו מהתפקיד יידון באותה ישיבה.
{{ח:תת|(ה)}} הרשות המקומית תעמיד לרשות הממונה על תלונות הציבור משאבים הולמים הדרושים לו לשם מילוי תפקידו.

{{ח:סעיף|3|עצמאות הממונה במילוי תפקידו}}
{{ח:ת}} במילוי תפקידיו יהיה הממונה על תלונות הציבור עצמאי ובלתי תלוי, ואחראי בפני מועצת הרשות המקומית בלבד.

{{ח:סעיף|4|חובת סודיות}}
{{ח:ת}} הממונה על תלונות הציבור חייב לשמור בסוד כל ידיעה שהגיעה אליו עקב עבודתו, לא לעשות בה שימוש ולא לגלותה לאחר, אלא לשם ביצוע תפקידיו לפי חוק זה או תפקידו כמבקר הרשות המקומית, זולת אם הגילוי נדרש על פי כל דין, ואולם לא שימש הממונה על תלונות הציבור גם כמבקר הרשות המקומית – רשאי הוא להעביר את המידע למבקר הרשות המקומית לשם מילוי תפקידיו כמבקר.

{{ח:סעיף|5|הגשת תלונה}}
{{ח:תת|(א)}} כל אדם רשאי להגיש תלונה לממונה על תלונות הציבור על הרשות המקומית ומוסדותיה, על עובד, על נושא משרה או על ממלא תפקיד ברשות המקומית, וכן על גוף עירוני מבוקר כמשמעותו {{ח:חיצוני|פקודת העיריות#סעיף 170א|בסעיף 170א(ב) לפקודת העיריות}}, על עובד, על נושא משרה או על ממלא תפקיד בו.
{{ח:תת|(ב)}} תלונה כאמור בסעיף קטן (א) תהא בעניין הנוגע למילוי תפקידיו של הנילון, ובלבד שהתקיימו שני אלה:
{{ח:תתת|(1)}} המעשה פוגע במישרין במתלונן עצמו, או מונע ממנו במישרין טובת הנאה, או מעשה הפוגע במישרין באדם אחר או המונע ממנו במישרין טובת הנאה והמתלונן קיבל, להנחת דעתו של הממונה על תלונות הציבור, את הסכמתו של אותו אדם להגיש תלונה בעניינו;
{{ח:תתת|(2)}} המעשה נעשה בניגוד לחוק או שנעשה בלא סמכות חוקית או בניגוד למינהל תקין, או שיש בו משום נוקשות יתרה או אי־צדק בולט.

{{ח:סעיף|6|דרך הגשת התלונה}}
{{ח:ת}} תלונה שהוגשה בכתב או תלונה שהוגשה בעל פה ונרשמה מפי המתלונן תיחתם בידי המתלונן ויצוינו בה שם המתלונן ומענו, תיאור מפורט של העניין שעליו נסבה התלונה, לרבות המועד שבו אירע, וכל פרט אחר הנוגע לעניין והמסייע לבירור יעיל של התלונה.

{{ח:סעיף|7|תלונות שאין לבררן}}
{{ח:תת|(א)}} לא יהיה בירור בתלונות אלה:
{{ח:תתת|(1)}} תלונה בעניין התלוי ועומד בבית משפט או בבית דין או שבית משפט או בית דין הכריע בו לגופו;
{{ח:תתת|(2)}} תלונה שהממונה על תלונות הציבור סבור שהיא קנטרנית או טורדנית;
{{ח:תתת|(3)}} תלונה על פעולה שיפוטית או מעין שיפוטית;
{{ח:תתת|(4)}} תלונה של עובד בעניין הנוגע לשירותו כעובד, ואולם יהיה בירור על מעשה החורג מהוראות חוק, תקנות, הסכם קיבוצי או מהסדרים כלליים שנקבעו כדין;
{{ח:תתת|(5)}} תלונה בעניין שכבר הוגשה לגביו תלונה למבקר המדינה בתפקידו כנציב תלונות הציבור לפי {{ח:חיצוני|חוק מבקר המדינה|חוק מבקר המדינה, התשי״ח–1958 [נוסח משולב]}}.
{{ח:תת|(ב)}} לא יהיה בירור בתלונות אלה, אלא אם כן מצא הממונה על תלונות הציבור שיש סיבה מיוחדת המצדיקה את בירורן:
{{ח:תתת|(1)}} תלונה בעניין שניתנה בו החלטה שעליה אפשר, או היה אפשר, להגיש על פי דין השגה, ערר או ערעור, והוא אינו מסוג העניינים שסעיף קטן (א)(1) דן בהם;
{{ח:תתת|(2)}} תלונה שהוגשה לאחר שעברה שנה מיום המעשה שעליו נסבה התלונה או מיום שהמעשה נודע למתלונן, לפי המאוחר יותר.
{{ח:תת|(ג)}} הוגשה תלונה שלפי {{ח:פנימי|סעיף 5|סעיף 5}} או לפי סעיפים קטנים (א) או (ב) אין לברר אותה, יודיע הממונה על תלונות הציבור למתלונן, בכתב, שלא יטפל בה ויציין את הנימוקים לכך.

{{ח:סעיף|8|דרכי בירור תלונה}}
{{ח:תת|(א)}} הממונה על תלונות הציבור רשאי לברר את התלונה בכל דרך שיראה לנכון, והוא אינו קשור להוראה שבסדר דין או בדיני ראיות.
{{ח:תת|(ב)}} הממונה על תלונות הציבור יביא את התלונה לידיעת הנילון, ואם היה עובד, נושא משרה או ממלא תפקיד כאמור {{ח:פנימי|סעיף 5|בסעיף 5}} – גם לידיעת הממונה עליו, ייתן להם הזדמנות נאותה להשיב עליה, והוא רשאי לדרוש מהם כי ישיבו על התלונה בתוך תקופה שיקבע בדרישתו.
{{ח:תת|(ג)}} הממונה על תלונות הציבור רשאי לשמוע את המתלונן, את הנילון וכל אדם אחר, אם ראה בכך תועלת.
{{ח:תת|(ד)}} לצורך הבירור רשאי הממונה על תלונות הציבור –
{{ח:תתת|(1)}} לדרוש מכל אדם למסור לו, בתוך תקופה שיקבע בדרישה ובאופן שיקבע, כל ידיעה או מסמך העשויים לדעת הממונה על תלונות הציבור לעזור בבירור התלונה;
{{ח:תתת|(2)}} לדרוש מכל עובד של גוף מן הגופים המנויים {{ח:פנימי|סעיף 5|בסעיף 5(א)}} להתייצב לפניו במועד שיקבע לשם מסירת ידיעות או מסמכים כאמור בפסקה (1).
{{ח:תת|(ה)}} אין בהוראות סעיף קטן (ד) כדי לגרוע מכללי חסיונות עדים או כללי ראיות חסויות.
{{ח:תת|(ו)}} הוגשה תלונה על הממונה על תלונות הציבור או על עובדים הכפופים לו, לרבות בעניין הנוגע למילוי תפקידיהם האחרים ברשות המקומית, יברר היועץ המשפטי של הרשות המקומית את התלונה האמורה; בבירור תלונה כאמור יהיו ליועץ המשפטי של הרשות המקומית סמכויות הממונה על תלונות הציבור לפי חוק זה.
{{ח:תת|(ז)}} בירור התלונה יסתיים לכל המאוחר עד תום שנה אחת מיום הגשתה.

{{ח:סעיף|9|איסור הפרעה}}
{{ח:ת}} לא יעשה אדם דבר שיש בו כדי להפריע בהגשת תלונה לממונה על תלונות הציבור או בבירורה, או למנוע או לעכב את הגשתה או בירורה.

{{ח:סעיף|10|הפסקת הבירור}}
{{ח:ת}} הממונה על תלונות הציבור יפסיק בירור תלונה אם ראה כי מלכתחילה לא היה מקום לבירורה לפי הוראות חוק זה, ורשאי הוא להפסיקו אם ראה שעניין התלונה בא על תיקונו או שהמתלונן ביטל את תלונתו; הממונה על תלונות הציבור יודיע בכתב למתלונן, לנילון ולממונה עליו, שהפסיק את הבירור ויציין את הנימוקים לכך.

{{ח:סעיף|11|תוצאות הבירור}}
{{ח:תת|(א)}} מצא הממונה על תלונות הציבור, בתוך הליך הבירור, שהתלונה היתה מוצדקת, כולה או חלקה, ינהג כמפורט להלן:
{{ח:תתת|(1)}} ימסור על כך הודעה מנומקת בכתב למתלונן, לנילון, לממונה עליו ולראש הרשות המקומית;
{{ח:תתת|(2)}} היה הנילון ראש הרשות המקומית – תימסר הודעה כאמור גם למועצת הרשות המקומית;
{{ח:תתת|(3)}} העלה בירור התלונה קיומו של ליקוי – רשאי הממונה על תלונות הציבור להצביע לפני הנילון ולפני ראש הרשות המקומית או מועצת הרשות המקומית, לפי העניין, על הצורך בתיקון הליקוי ועל הדרך והמועד לכך.
{{ח:תת|(ב)}} הנילון או הממונה עליו, וכן, לפי העניין, ראש הרשות המקומית, יודיעו לממונה על תלונות הציבור על האמצעים שננקטו לתיקון הליקוי בתוך המועד כאמור בסעיף קטן (א)(3).

{{ח:סעיף|12|סייגים להודעה}}
{{ח:ת}} בהודעה לפי {{ח:פנימי|סעיף 11|סעיף 11(א)}} יהיה הממונה על תלונות הציבור פטור מלציין את ממצאיו או נימוקיו –
{{ח:תת|(1)}} כשהתלונה היתה בעניין מינוי למשרה פלונית או הטלת תפקיד פלוני;
{{ח:תת|(2)}} כשהחומר או הראיה עלולים לדעתו לפגוע שלא כדין בזכותו של אדם זולת המתלונן;
{{ח:תת|(3)}} כשיש לדעתו בגילוי החומר או הראיה משום גילוי סוד מקצועי או ידיעה סודית כמשמעותם לפי כל דין.

{{ח:סעיף|13|דחיית התלונה}}
{{ח:ת}} מצא הממונה על תלונות הציבור כי התלונה אינה מוצדקת, יודיע על ממצאיו למתלונן, לנילון ולממונה עליו.

{{ח:סעיף|14|זכויות וסעדים}}
{{ח:תת|(א)}} החלטותיו של הממונה על תלונות הציבור בעניין תלונה –
{{ח:תתת|(1)}} אין בהן כדי להעניק למתלונן או לאדם אחר זכות או סעד בבית משפט או בבית דין, שלא היו לו לפני כן;
{{ח:תתת|(2)}} אין בהן כדי למנוע מהמתלונן או מאדם אחר להשתמש בזכות או לבקש סעד שהוא זכאי להם, ואולם אם נקבע לכך מועד בחיקוק, לא יוארך המועד בשל הגשת התלונה או בירורה.
{{ח:תת|(ב)}} לא ייזקק בית משפט או בית דין לבקשת סעד נגד החלטותיו וממצאיו של הממונה על תלונות הציבור בעניין תלונה.

{{ח:סעיף|15|דין וחשבון}}
{{ח:ת}} הממונה על תלונות הציבור יגיש לראש הרשות המקומית ולמועצת הרשות המקומית דין וחשבון על פעולותיו לא יאוחר מ־1 במאי בכל שנה; המועצה תקיים דיון בעניין הדין וחשבון בתוך חודשיים מיום שהוגש לה; דין וחשבון כאמור יהיה פתוח לעיון הציבור ויפורסם באתר האינטרנט של הרשות המקומית.

{{ח:סעיף|16|חומר שאינו ראיה}}
{{ח:תת|(א)}} דוחות או כל מסמך אחר שהוציא או הכין הממונה על תלונות הציבור במילוי תפקידיו לא ישמשו ראיה בכל הליך משפטי או משמעתי.
{{ח:תת|(ב)}} הודעה שנתקבלה אגב מילוי תפקידיו של הממונה על תלונות הציבור לא תשמש ראיה בהליך משפטי או משמעתי.

{{ח:סעיף|17|פרסום}}
{{ח:ת}} הרשות המקומית תפרסם את פרטי הממונה על תלונות הציבור ודרכי הגשת תלונה לפי חוק זה –
{{ח:תת|(1)}} במודעות שתציג על לוחות המודעות במשרדי הרשות המקומית;
{{ח:תת|(2)}} באתר האינטרנט של הרשות המקומית;
{{ח:תת|(3)}} בהודעות תשלום ארנונה לחייבים;
{{ח:תת|(4)}} בדרכים נוספות שתקבע מועצת הרשות המקומית.

{{ח:סעיף|18|ביצוע}}
{{ח:ת}} השר ממונה על ביצוע חוק זה.

{{ח:סעיף|19|תחילה}}
{{ח:ת}} תחילתו של חוק זה 90 ימים מיום פרסומו.

{{ח:סעיף|20|הוראות מעבר}}
{{ח:ת}} עובד הרשות המקומית שמונה כדין לבירור תלונות הציבור ברשות מקומית ועסק בפועל בבירור תלונות כאמור ערב פרסומו של חוק זה (להלן – יום הפרסום), יראו אותו כאילו מונה להיות ממונה על תלונות הציבור לפי חוק זה, ובלבד שבתום חמש שנים מיום הפרסום, יתקיימו בו תנאי הכשירות הקבועים {{ח:פנימי|סעיף 2|בסעיף 2(א)(2)}}.

{{ח:חתימות|התקבל בכנסת ביום כ״ה באדר ב׳ התשס״ח (1 באפריל 2008).}}
* '''אהוד אולמרט'''
ראש הממשלה
* '''מאיר שטרית'''
שר המשפטים
* '''שמעון פרס'''
נשיא המדינה
* '''דליה איציק'''
יושבת ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]